CELEX: 32016D0221
Language: da
Date: 2016-02-12 00:00:00
Title: Kommissionens afgørelse (EU) 2016/221 af 12. februar 2016 om ændring af afgørelse (EU) 2015/1937 om oprettelse af et uafhængigt rådgivende europæisk finanspolitisk råd

17.2.2016   
            
            
               DA
            
            
               Den Europæiske Unions Tidende
            
            
               L 40/15
            
         KOMMISSIONENS AFGØRELSE (EU) 2016/221
   af 12. februar 2016
   om ændring af afgørelse (EU) 2015/1937 om oprettelse af et uafhængigt rådgivende europæisk finanspolitisk råd
   EUROPA-KOMMISSIONEN HAR —
   under henvisning til traktaten om Den Europæiske Union og traktaten om Den Europæiske Unions funktionsmåde, og
   ud fra følgende betragtninger:
   
               (1)
            
            
               Den 21. oktober 2015 vedtog Kommissionen en afgørelse om oprettelse af et uafhængigt rådgivende europæisk finanspolitisk råd (1). Denne afgørelse indeholder en række bestemmelser om udvalgets og dets sekretariats mission og opgaver, sammensætning, uafhængighed og virke, og det præciseres, at sidstnævnte skal være administrativt tilknyttet Kommissionens Generalsekretariat. I henhold til denne afgørelse skal den økonomiske chefanalytiker, som blev oprettet ved afgørelse C(2015) 2665 af 17. april 2015, udøve hvervet som sekretariatschef.
            
         
               (2)
            
            
               Kommissionens afgørelse af 17. april 2015 om den økonomiske chefanalytiker fastsætter, at den økonomiske chefanalytiker skal kontrollere Kommissionens kommende afgørelser inden for samordning af og overvågning af de økonomiske og budgetmæssige politikker i medlemsstaterne. I henhold til denne afgørelse er den økonomiske chefanalytiker tilknyttet næstformanden med ansvar for euroen og den sociale dialog, der også kan anmode om udtalelser fra den økonomiske chefanalytiker (2).
            
         
               (3)
            
            
               Af hensyn til sammenhæng og effektivitet er det hensigtsmæssigt at adskille de opgaver, som den økonomiske chefanalytiker og sekretariatschefen for det europæiske finanspolitiske råd skal have.
            
         
               (4)
            
            
               Afgørelsen om oprettelse af et uafhængigt rådgivende europæisk finanspolitisk råd bør derfor ændres —
            
         VEDTAGET DENNE AFGØRELSE:
   Eneste artikel
   Artikel 3, stk. 8, i Kommissionens afgørelse (EU) 2015/1937 (3) erstattes af følgende:
   
      »8.   Kommissionen udpeger sekretariatschefen efter at have hørt formanden for Det Europæiske Finanspolitiske Råd. Sekretariatschefen udpeges for en periode på tre år, der kan fornyes én gang. Sekretariatschefens opgaver består bl.a. i at forberede oprettelsen af rådet. De øvrige medarbejdere i sekretariatet skal være tjenestemænd, midlertidigt ansatte, kontraktansatte eller udstationerede nationale eksperter, der udvælges af sekretariatschefen efter aftale med formanden. Alle medarbejdere i sekretariatet udvælges på grundlag af et højt kvalifikationsniveau og erfaring inden for områder, der er relevante for rådets aktiviteter, og de overdrages eller knyttes til sekretariatet (mis à disposition).
      9.   Uanset stk. 8 udpeger Kommissionen direkte sekretariatschefen, hvis formanden for Det Europæiske Finanspolitiske råd endnu ikke er blevet udnævnt.«
   
   
      Udfærdiget i Bruxelles, den 12. februar 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  C(2015) 8000.
   
      (2)  C(2015) 2665.
   
      (3)  Kommissionens afgørelse (EU) 2015/1937 af 21. oktober 2015 om oprettelse af et uafhængigt rådgivende europæisk finanspolitisk råd (EUT L 282 af 28.10.2015, s. 37).